รองนายกรัฐมนตรี กำชับคณะกรรมการนโยบายการเปลี่ยนแปลงสภาพภูมิอากาศแห่งชาติ เร่งขับเคลื่อน ลดก๊าซเรือนกระจก
รองนายกรัฐมนตรี กำชับคณะกรรมการนโยบายการเปลี่ยนแปลงสภาพภูมิอากาศแห่งชาติ เร่งขับเคลื่อน ลดก๊าซเรือนกระจก พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศ แห่งชาติ(กนภ.)ครั้งที่ 1/2563 โดยประชุมผ่านทางไกล ( Video Conference ) ร่วมกับกับสำนักงานนโยบายและแผนทรัพยากรธรรมชาติและสิ่งแวดล้อม (สผ.)ที่ทำเนียบรัฐบาล โดยการประชุมวันนี้ รัฐบาลได้ให้ความสำคัญต่อการแก้ปัญหาการเปลี่ยนแปลงสภาพภูมิอากาศของโลกในภาพรวม สำหรับประเทศไทยคาดการณ์ว่า อาจได้รับผลกระทบจากภาวะโลกร้อน ทั้งทางกายภาพและชีวภาพ ซึ่งมีผลต่อระบบนิเวศ การเกษตรกรรมและแหล่งน้ำ เช่น เหตุการณ์ภัยพิบัติรุนแรง จากภัยแล้ง น้ำท่วม ฝุ่น PM2.5 หรือโรคอุบัติใหม่ที่พร้อมจะเกิดขึ้น และมีการแพร่กระจายอย่างรวดเร็วเพราะสภาพอากาศ เช่น โรคโควิค-19 และโรคอื่นๆ ในอนาคต ดังนั้นรัฐบาล โดยมติคณะรัฐมนตรี จึงได้เข้าร่วมเป็นสมาชิก NDC Partnership อย่างเป็นทางการ เมื่อวันที่ 22 มกราคม 2563 ทั้งนี้ในที่ประชุม ยังได้รับทราบความคืบหน้าการดำเนินงานจาก คกก.และหน่วยงานรับผิดชอบหลัก (สผ.) พร้อมทั้งได้มีการพิจารณาเห็นชอบ(ร่าง) NDC ฉบับปรับปรุง และให้นำเสนอคณะรัฐมนตรี ก่อนส่งไปยังสำนักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศ โดยมีเป้าหมาย สนับสนุนการลดก๊าชเรือนกระจก การรักษาสิ่งแวดล้อมอย่างยั่งยืนพลเอก ประวิตร ได้กำชับ คณะกรรมการนโยบายการเปลี่ยนแปลงสภาพภูมิอากาศแห่งชาติ ขอให้เร่งขับเคลื่อนแผนงาน เพื่อลดก๊าซเรือนกระจกให้ได้ตามเป้าหมาย โดยคำนึงถึงมาตรฐานสากล ประสิทธิภาพ เป็นรูปธรรมและมีความต่อเนื่อง ควบคู่กับการสร้างการรับรู้ความเข้าใจ พร้อมรณรงค์ให้ประชาชนมีส่วนร่วมอนุรักษ์สิ่งแวดล้อม ลดใช้พลังงานที่ก่อให้เกิดมลพิษอย่างจริงจัง เพื่อความปลอดภัยและปกป้องธรรมชาติไว้ให้ลูกหลานของคนไทยอย่างยั่งยืน ตามนโยบายของรัฐบาล